
LIETUVOS RESPUBLIKOS ŽEMĖS ŪKIO MINISTERIJOS 
EUROPOS SĄJUNGOS REIKALŲ IR PARAMOS POLITIKOS DEPARTAMENTAS



AIŠKINAMASIS RAŠTAS 
DĖL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“ ĮGYVENDINIMO TAISYKLIŲ PATVIRTINIMO


____________________ Nr. __________________
Vilnius


.	Įsakymo projekto rengimą paskatinusios priežastys, įsakymo projekto tikslai ir uždaviniai.
Įsakymo projektas parengtas siekiant įgyvendinti 2021 m. gruodžio 2 d. Europos Parlamento ir Tarybos reglamentą (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, ir vadovaujantis 2022 m. lapkričio 21 d. Komisijos įgyvendinimo sprendimu Nr. C(2022) 8272, kuriuo patvirtinamas Lietuvos 2023–2027 metų BŽŪP strateginis planas, pagal kurį teikiama iš Europos žemės ūkio garantijų fondo ir Europos žemės ūkio fondo kaimo plėtrai finansuojama Sąjungos parama, būtina patvirtinti 2023–2027 metų intervencinės priemonės „Nykstančių Lietuvos senųjų veislių gyvulių ir naminių paukščių išsaugojimas“ (toliau – Intervencinė priemonė) įgyvendinimo taisykles. 
Taisyklių projekto tikslas – nustatyti paramos pagal Intervencinę priemonę teikimo ir administravimo tvarką, kuria turi vadovautis pareiškėjai, rengdami ir teikdami paramos paraiškas, paramos gavėjai, įgyvendindami projektus, taip pat institucijos, atliekančios paramos paraiškų vertinimą, atranką ir projektų įgyvendinimo priežiūrą.
Taisyklių projekte numatyti pagrindiniai tikslai ir poreikiai, kuriems skirta Intervencinė priemonė, paramos forma ir intensyvumas, remiamos veiklos, galimi pareiškėjai, tinkamumo sąlygos ir reikalavimai paramai gauti, kiti pareiškėjams, paramos gavėjams ir projektams taikomi reikalavimai.
Taisyklių projekto 22 punkto nuostatoje yra numatyta galimybė perskaičiuoti išmokas dėl galimo sutartinių gyvulių konvertavimo (toliau – SG) pakeitimo tais pačiais metais pateiktoms paraiškoms, kuris įvyko dėl techninės klaidos. Išmokų perskaičiavimai bus atliekami, pritarus Europos Komisijai, t. y. bus perskaičiuojami SG ir išmokos tais pačiais metais pateiktoms paraiškoms. 
. Įsakymo projektui įgyvendinti reikalingi institucijų ir (ar) įstaigų informacinių sistemų pakeitimai
Įsakymo projektui įgyvendinti papildomų lėšų nereikės. 
. Informacija dėl Įsakymo projekto skelbimo Lietuvos Respublikos Seimo kanceliarijos Teisės aktų informacinėje sistemoje (toliau – TAIS) 
Įsakymo projektas bus skelbiamas Lietuvos Respublikos Seimo kanceliarijos teisės aktų informacinėje sistemoje. Pastabas ir pasiūlymus galima teikti per 10 darbo dienų nuo Įsakymo projekto paskelbimo.
. Informacija dėl Įsakymo projekto derinimo su suinteresuotomis valstybės institucijomis ir (ar) įstaigomis 
Projektas derinamas su Nacionaline mokėjimo agentūra prie Žemės ūkio ministerijos, Valstybine maisto ir veterinarijos tarnyba, VĮ Žemės ūkio duomenų centru, asociacija „Lietuvos tamsioji bitė“  bei konsultuojamasi su visuomene.
. Informacija dėl Įsakymo projekto antikorupcinio vertinimo 
Projekto antikorupcinis vertinimas atliekamas. Parengta teisės akto projekto antikorupcinė vertinimo pažyma. 
. Informacija dėl ūkio subjektams sukeliamų prisitaikymo prie reguliavimo išlaidų vertinimo, numatomo teisinio reguliavimo poveikio vertinimo, Įsakymo projekto, perkeliančio ir (ar) įgyvendinančio Europos Sąjungos direktyvų ar kitų Europos Sąjungos teisės aktų nuostatų atitikties
Prisitaikymo prie reguliavimo išlaidų vertinimas ir numatomo teisinio reguliavimo poveikio vertinimas neatliekamas. Įsakymo projektu yra įgyvendinamos pirmiau išdėstytų Europos Sąjungos teisės aktų nuostatos.
. Kita svarbi informacija
Nėra.
PRIDEDAMA:
.	Įsakymo projektas, 14 lapų.
.	Priedai, iš viso 4 lapai.
.	Teisės akto antikorupcinis vertinimas, 7 lapai. 


Direktorė 									           Jurgita Stakėnienė

